text: Skoler har kniven for struben 
  22 august 2015 kl. 07.14
  Esbjerg Kommunes økonomi er så dårlig, at to landsbyskoler - i Vejrup og Grimstrup - bliver aflivet i sparekatalog. Borgerne går til modstand
  I den lille landsby Grimstrup i Esbjerg Kommune er borgerne blevet godt nervøse for at politikerne vil lukke deres lokale skole med 80 elever.
  Skolen er nemlig kommet med i et sparekatalog for det kommende budget. De er bange for, at en skolelukning betyder, at ingen børnefamilier flytter til byen.
  Borgerne har nu oprettet en styregruppe, der skal kæmpe for skolens overlevelse.
  Men umiddelbart kan det se sort ud. For det klinger hult i pengekassen i Esbjerg Kommune. I hvert fald er kravet klart til det kommende fireårige budget. Spar spar spar! 225 mio. kr. om året de næste fire år.
  Derfor er forvaltningen blev et bedt om at se på nye sparemuligheder. Her dukker Vejrup og Grimstrup skoler op - hvor der kan spares cirka 7 mio. kr.
  Det endelige sparekatalog inklusiv konsekvenser af besparelserne udkommer dog først mandag den 31. august.
  